GOLD พุ่ง 5% ลุ้นผลงานปีนี้โตสนั่น โบรกฯ เชียร์ซื้อ วางเป้า 13.30 บ.
GOLD พุ่ง 5% ลุ้นผลงานปีนี้โตสนั่น โบรกฯ เชียร์ซื้อ วางเป้า 13.30 บ. ล่าสุด ณ เวลา 11.53 น. อยู่ที่ระดับ 10.70 บาท บวก 0.50 บาท หรือ 4.90% สูงสุดที่ 10.80 บาท ต่ำสุดที่ 10.30 บาท ด้วยมูลค่าซื้อขาย 61.09 ล้านบาท
25 พ.ค. 2561

ผู้สื่อข่าวรายงานว่า ราคาหุ้น บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD ล่าสุด ณ เวลา 11.53 น. อยู่ที่ระดับ 10.70 บาท บวก 0.50 บาท หรือ 4.90% สูงสุดที่ 10.80 บาท ต่ำสุดที่ 10.30 บาท ด้วยมูลค่าซื้อขาย 61.09 ล้านบาท

ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” GOLD ให้ราคาเป้าหมาย 13.30 บาทต่อหุ้น โดยยังคงชอบและมองว่า GOLD เป็นตัวแทนหุ้นขนาดกลางที่มีความโดดเด่นมากทั้งความสำเร็จของการขายโครงการแนว ราบ การสร้าง Asset Value ในธุรกิจแบบ Recurring  ซึ่งกลยุทธ์ในช่วง 4-5 ปีที่ผ่านมาทำให้ GOLD สามารถทำ Record High ได้ทั้งรายได้ กำไรสุทธิ และ Presales โดย CAGR ปัจจุบันอยู่ 57% และ PEG ที่เพียง 0.2 เท่า
ทั้งนี้ในครึ่งแรกปี 61 GOLD เปิดโครงการใหม่ 11,600 ล้านบาท และสามารถทำ Presales สุทธิได้ 9,036 ล้านบาทซึ่งคิดเป็น 45% ของเป้า Presales สุทธิที่หักยกเลิกแล้วที่ 20,000 ล้านบาท (โต 100% เทียบจากปีก่อน)
โดย GOLD เหลือโครงการรอเปิดในครึ่งหลังปี 61 ประมาณ 22,000 ล้านบาทจากเป้าที่ 34,000 ล้านบาท (โต 240% เทียบจากปีก่อน) ซึ่งแม้ลดจากแผนเดิมที่ 40,000 ล้านบาทแต่เรามองว่าไม่เป็นปัจจัยกดดันเนื่องจากมูลค่าโครงการที่เปิดยังสามารถหนุนการเติบโตของ Presales ให้ถึงเป้า
นอกจากนี้ด้วย Backlog ล่าสุดของ GOLD ที่ยังแข็งแกร่งที่ 5,500 ล้านบาทและคาดว่าจะบันทึกรายได้ในงบปีนี้ประมาณ 80-85% ประกอบกับผลประกอบการของครึ่งแรกปี 61 ที่ทำได้ดี ทำให้ปรับประมาณการรายได้ของปีนี้เพิ่มขึ้น 6% เท่ากับ 14,680 ล้านบาท (โต 59.4% เทียบจากปีก่อน) และเชื่อว่ายอด Presales และการตอบรับที่ดีของโครงการใหม่จะเป็นปัจจัยหลักที่ช่วยหนุน
ดังนั้นหลังปรับประมาณการแล้วทำให้คาดว่ากำไรสุทธิจะเติบโต 69% เท่ากับ 1,832 ล้านบาท ทำ New Record High ทั้งรายได้และกำไรสุทธิ